
SC2010-
REFERAT

privind aprobarea bugetului de venituri şi cheltuieli pe anul 2010
 al S.C. Compania Locala de Termoficare COLTERM S.A.


Proiectul  bugetului de venituri şi cheltuieli al S .C. Colterm S.A. pentru anul 2010 are în vedere realizările anului 2009 care sunt conform balanţei de verificare  încheiate la 31.12.2009.


Proiectul de buget al societăţii pentru anul 2010 propune realizarea unui profit brut de 66.400 lei, este construit ţinând cont de temperaturile medii exterioare din anul 2009 şi are în vedere realizarea unei  producţii de energie termică la acelaşi nivel cu cel realizat in 2009, cu menţinerea pe tot parcursul anului 2010 a preţului local actual de facturare pentru populaţie.

           La determinarea costurilor cu combustibilul, pentru cărbune s-a luat in calcul preţul stocului existent la 31.12.2009. Pentru aprovizionările din 2010 preţul cărbunelui este  majorat cu 5%. In ceea ce priveşte gazul, acesta a fost menţinut la acelaşi nivel de preţ cu cel din luna decembrie 2009 adică de 946,70 lei/1000 mc cu acciza (fără TVA).


Conform HCL nr.4/26.01.2010 în semestrul I s-a aprobat un plan de restructurare prin care se vor disponibiliza 120 persoane pentru care s-au prevăzut  in BVC suma de 3,9 milioane lei. Influenţa în bugetul anului 2010 a cheltuielilor cu personalul disponibilizat este de peste 5,1 milioane lei. 

Având în vedere solicitarea SC Compania Locală de Termoficare Colterm SA înregistrată cu nr. RE2010-1994/08.04.2010, Hotărârea Consiliului de Administraţie a SC Compania Locală de Termoficare Colterm SA din data de 22.03.2009 şi  atribuţiile Consiliului Local Timişoara în calitatea sa de acţionar unic al SC Compania Locală de Termoficare Colterm SA, rezultate din actul constitutiv al societăţii şi al Legii nr. 31/ 1990 privind societăţile comerciale,

PROPUNEM:

1. Aprobarea Bugetului de Venituri şi Cheltuieli pentru anul 2010 al SC Compania Locală de Termoficare Colterm SA , conform anexei la adresa RE2010-1994 / 08.04.2010.  

